Kako arapski mediji vide američki angažman u Iraku (12/4/03) - 2003-04-11
Donald Rumsfeld izjavio je da nema dvojbe da su neki arapski mediji pokušali prenijeti “pogrešnu” sliku o vojnim operacijama koje u Ira
Američki ministar obrane Donald Rumsfeld izjavio je da nema dvojbe da su neki od arapskih informativnih medija pokušali prenijeti, kako je to on rekao, “krivu” sliku o vojnim operacijama koje u Iraku predovde Sjedinjene Države. Gospodin Rumsfeld je rekao da nema dokaza da je netočno izvješćivanje pojačalo anti-američko raspoloženje medju muslimanima i dovelo do pojačavanja terorističke prijetnje protiv američkih interesa. Medjutim, očevidno je nezadovoljstvo američkog ministra obrane glede izvješćivanja nekih arapskih medija. "Nema dvojbe da postoji odredjeni broj, poglavito televizijskih postaja, kao i tiska, u tom dijelu svijeta, odnosno na Srednjem istoku, koji su prenosili netočne informacije. Oni su izvješćivali na način kako bi ljudi u tom dijelu svijeta povjerovali da se mi borimo protiv Iraka i iračkih gradjana, umjesto protiv okrutnog diktatora, te da smo mi protiv odredjene vjeroispovijesti, što je sve potpuna neistina". Gospodin Rumsfeld je izrazio nadu da će se na slike koje on drži neistinitima odgovoriti slikama presretnih iračana koji na ulicama Bagdada i drugdje u zemlji razdragano dočekuju koalicijske snage. Američki ministar obrane medjutim najviše se nada da će dokaz nakana Sjedinjenih Država biti jasan kada koalicijske postrojbe dovrše svoju misju i napuste Irak. "Sjedinjene države neće ostati u toj zemlji i okupirati je. Mi imamo isuviše drugih stvari kojima se naši ljudi vole baviti u svom životu, i nije nam praksa da idemo u inozemstvo nastojeći doći do nečijeg bogatstva ili nekretnina. Dakle, mi ćemo obaviti svoj posao, i obavit ćemo ga dobro. Napustit ćemo tu zemlju kada bude na putu da preuzme upravljanje svojom budućnošću". Unatoč izvješća da mnogi Iračani još uvijek nemaju povjerenja, te da su mnogi Arapi i dalje skeptični glede operacije “Iračka sloboda”, gospodin Rumsfeld vjeruje da će istina na kraju ipak izaći na vidjelo. Medjutim, mnogi visoki dužnosnici u Pentagonu i dalje su zabrinuti i nezadovoljni zbog kritika u arapskom i muslimanskom svijetu glede nedavnih američkih vojnih operacija. General Richard Myers, načelnik združenog stožera američkih oružanih snaga, pita se zbog čega ljudi ne priznaju nastojanja koalicije u pružanju pomoći narodima koji su pretežito muslimanske vjere. "Mislim da bi ljudi u regiji, na Srednjem istoku, trebali uvidjeti da su upravo Sjedinjene Države i njeni koalicijski partneri stavili svoju krv i svoja sredstva na raspolaganje za nekoliko velikih muslimanskih zemalja, Afganistan i sada Irak". Iako su početni ciljevi operacija u spomenute dvije zemlje bili različiti, general Meyers dodaje da dugoročno gledano, cilj je isti, osiguravanje stabilnog i sigurnog okružja te pružanje prilike da sami počnu upravljati svojim poslovima. To se pak neće dogoditi preko noći. I dužnosnici u Pentagonu priznaju da bi produženje boravka američkih snaga u Iraku moglo otežati nastojanja da skeptični arapski dio svijeta promijeni svoje mišljenje.